כשיש כהן בבית הכנסת צריכין לקרת אותו תחלה, ואפלו אם הוא עם הארץ אלא שהוא אדם כשר, הוא קודם אפלו לתלמיד חכם, ואפלו אם הכהן רוצה למחל לא מהני. ואחר הכהן קורין לוי, ואם אין שם לוי, קורין את הכהן אשר עלה במקומו, ואומרים: במקום לוי, ואם אין כהן בבית הכנסת, קורין במקומו לוי או ישראל, ויש לקרת את היותר גדול בתורה שנמצא שם - עיין מג"א סקל"ה סק"ז, ואומרים: אם אין כאן כהן, לוי במקום כהן, או ישראל במקום כהן. ואם קראו ישראל במקום כהן, אין קורין אחריו לוי. ישוב שכלם כהנים או לוים, יעשו שאלת חכם איך יתנהגו